EkBass/fiwiki-20250220-pages-articles huggingface dataset:
Diabolo (kirjasarja)

Diabolo-kirjasarja on Gabi Adamin kirjoittama sarja, joka kertoo Ricky-tytön ja tämän hevosen Diabolon seikkailuista ystäviensä kanssa. Sarjan kirjoja on levittänyt muun muassa Pollux-hevoskerho (nykyään nimeltä Penny & Friends). Kirjasarjassa on 25 kirjaa ja niistä on suomennettu kirjat 1-18 ja 25. == Luettelo kirjoista == # Diabolo - unelmien hevonen (Diablo: My Dream Horse, suom. 2002) # Diabolo - hengenpelastaja (2002) # Diabolo ja sirkushevoset (2003) # Diabolo ja koettelemusten kesä (2003) # Diabolo - yön sankari (Held der Nacht, suom. Auli Hurme-Keränen 2004) # Diabolo ja varsan kohtalonhetket (2003) # Diabolo, Garibaldin kaksoisolento (2004) # Diabolo ja yksinäinen poni (Das Vermächtnis, suom. Auli Hurme-Keränen 2004) # Diabolo ja järven salaisuus (Das Vermächtnis, suom. Auli Hurme-Keränen 2005) # Diabolo - kamppailu aikaa vastaan (Wettlauf gegen die Zeit, suom. Auli Hurme-Keränen 2005) # Diabolo - ihan tavallinen päivä (2005) # Diabolo - pelon kahleet (Fesseln der Angst, suom. Oili Räsänen 2007) # Diabolo - liukkaalla jäällä (Die Mutprobe, suom. Marketta Rauramo 2007) # Diabolo - pimeitä päiviä (Tage der Finsternis, suom. Oili Räsänen 2007) # Diabolo - Ricky pulassa (Ricky in Nöten, suom. Oili Räsänen 2008) # Diabolo - elämän oppitunnit (Die Neue', suom. Sirpa Parviainen 2008) # Diabolo - menneisyyden taakka (Trouble auf der Mercy-Ranch, suom. Sirpa Parviainen 2009) # Diabolo - kyynelten laakso (Im Tal der Tränen, suom. Sirpa Parviainen 2009) # Diabolo - Zwischen Hoffen und Bangen (2007) # Diabolo - Tag der Entscheidung (2007) # Diabolo - Getrennte Wege (2008) # Diabolo - Endlose Nächte (2008) # Diabolo - Bei Nacht und Nebel (2008) # Diabolo - Im Zeichen des schwarzen Ritters (2009) # Diabolo - jäähyväiset (Goodbye Diablo, suom. 2010) == Lähteet == *https://www.goodreads.com/series/68374-diablo *http://janebadgerbooks.co.uk/misc/adam.html *http://gabiadam.ponymadbooklovers.co.uk/ Luokka:Lastenkirjat
Oliver E. Williamson

Oliver E. Williamson (27. syyskuuta 1932 Superior, Wisconsin – 21. toukokuuta 2020 Berkeley, Kalifornia) oli yhdysvaltalainen taloustieteilijä. Hänet palkittiin vuonna 2009 Nobelin taloustieteen palkinnolla yhdessä Elinor Ostromin kanssa talouden hallinnan analyysista.Nobelprize.org Williamson aloitti opintonsa MIT:ssä ja Stanfordin yliopistossa ja väitteli Carnegie Mellon -yliopistossa vuonna 1963. Hän toimi taloushallinnon, taloustieteen ja oikeustieteen professorina Berkeleyn yliopistossa Kaliforniassa. == Lähteet == ==Aiheesta muualla== * Luokka:Yhdysvaltalaiset taloustieteilijät Luokka:Nobelin taloustieteen palkinnon saajat Luokka:Vuonna 1932 syntyneet Luokka:Vuonna 2020 kuolleet
Sými (kunta)

Sými ( eli Δήμος Σύμης, Dímos Sýmis) on Kreikan kunta, joka sijaitsee Ródoksen alueyksikössä Etelä-Egean saarten alueella. Kunnan pinta-ala on 65,754 neliökilometriä ja väkiluku 2 590 (2011). Kunnan kuntakeskus on Sýmin kaupunki. Sýmin kunta sijaitsee Välimeressä lähellä Turkin rannikkoa. Kunta käsittää koko Sýmin saaren. Sen lisäksi kuntaan kuuluvat seuraavat pienemmät saaret: Agía Marína, Artikonísi, Chondrós, Diavátes (Karavalonísi ja Megalonísi), Gialesíno, Kouloúndros, Marmarás, Nímos, Oxiá, Pláti, Sesklí ja Troumpéto. Saaret kuuluvat Dodekanesian saariryhmään. == Kunnan osat == Sýmin kunta muodostuu seuraavista kylä- ja kaupunkiyhdyskunnista ja asutuksista: Kylä, kaupunki tai muu asutus Väkiluku (2011) Chondrós (saari) 0 Diavátes (saaret) 0 Emporeiós 17 Gialesíno (saari) 0 Kouloúndros (saari) 0 Marathoúnta 0 Marmarás (saari) 0 Nímos (saari) 0 Panormítis 23 Pédi 107 Roukouniótis 74 Sesklí (saari) 0 Sykídi 1 Sými 2 354 Xísos 14 Yhteensä: 2 590 == Lähteet == == Aiheesta muualla == * Δήμος Σύμης . Sýmin kunnan verkkosivut. *
Brno-tuoli

Brno-tuoli on arkkitehti Ludwig Mies van der Rohen modernistinen tuoli, jonka hän suunnitteli 1929–1930 Brnossa sijaitsevan Villa Tugendhatin makuuhuoneeseen. Se muistuttaa joitakin Miesin ja Lilly Reichin aiemmin suunnittelemia tuoleja. Brno-tuoli on moderni klassikko. Se muodostuu takaosasta teräsrungosta, joka on tehty yhdestä palasta. Runko on taivutettu niin, että se muodostaa C-kuvion lähtien keskeltä takaa ja kaartuen käsinojana tuolin alle. Istuin osa on nahkaa. Metalli oli alkujaan kiiltävää ruostumatonta terästä, mutta nykyään tuolia saa myös kromattuna. Dan Cruickshank valitsi tuolin yhdeksi ihmisen tekemistä aarteista BBC:n televisiosarjassa Maailmanmatkaajan 80 aarretta. Brno-tuoli saavutti suosiota etenkin sen jälkeen, kun arkkitehti Phillip Johnson valitsi tuolin New Yorkissa sijaitsevan Seagram Buildingin The Four Seasons -ravintolaan. == Katso myös == *Barcelona-tuoli *Tugendhat-tuoli == Lähteet == == Aiheesta muualla == *Brno-tuoli MoMan kokoelmissa Luokka:Istuimet Luokka:Taideteokset (soveltavat taiteet)
Jääkiekon SM-sarjakausi 1973–1974

Jääkiekon SM-sarjakaudella 1973-1974 suomenmestaruus ratkaistiin suoraan sarjasijoitusten perusteella. Sarjassa pelattiin kymmenen joukkueen nelinkertainen sarja. Sarjan viimeinen putosi suomensarjaan ja toiseksi viimeinen joutui karsimaan sarjapaikastaan. Edellisellä kaudella sarjasta pudonneen SaiPan tilalle oli noussut Rauman Lukko. Edellisen kauden SM- sarjajoukkueista Helsingin Jääkiekkoklubi yhdisti voimansa suomensarjassa pelanneen Karhu-Kissojen kanssa. Fuusion syyt olivat lähinnä taloudelliset. Seura esiintyi SM-sarjassa HJK:n nimellä ja Karhu-Kissojen nimellä kauden viimeisessä pelissä. Mestaruuden vei HIFK, neljän pisteen erolla hopealle tulleeseen Tapparaan. == SM-sarja == Karhu-Kissat putosi Suomensarjaan, tilalle nousi SaiPa. Lukko SM-sarjakarsintaan. ==Suomensarjan loppusarja== SaiPa nousi SM-sarjaan. Sport SM-sarjakarsintaan. ==SM-sarjakarsinta== Lukko säilyi sarjassa. == Yleisömäärät == Seura Ottelut Yleisömäärä Yleisökeskiarvo Ilves 18 102 280 5682 HIFK 18 96 276 5349 Tappara 18 88 029 4891 Koo-Vee 18 79 554 4420 Jokerit 18 73 866 4104 Ässät 18 55 949 3108 Lukko 18 54 725 3040 TPS 18 53 546 2975 TuTo 18 44 535 2474 Karhu-Kissat 18 23 654 1314 Yhteensä 180 672 414 3736 Seura Ottelut Yleisömäärä Yleisökeskiarvo SaiPa 5 14 510 2902 Sport 5 11 992 2398 KooKoo 5 5 644 1129 HPK 5 4 953 991 Kärpät 5 4 619 924 FoPS 5 4 138 828 Yhteensä 30 45 856 1529 Jääkiekkokirja 1974-75 ==Palkinnot== Pistepörssin voitti Timo Sutinen, Jokerit 21+51=72 ollen myös paras syöttäjä. Eniten maaleja tekivät Matti Hagman, HIFK, Reijo Leppänen, TuTo ja Timo Turunen, Jokerit – 30 kukin. ==Lähteet== ==Aiheesta muualla== * Luokka:Jääkiekon SM-sarja Luokka:Vuoden 1973 jääkiekko Luokka:Vuoden 1974 jääkiekko
Innis & Gunn

Innis & Gunn on skotlantilainen panimo. Se tunnetaan oluestaan Innis & Gunn Oak Aged Beer (6,6 t-%Alko.fi), joka on tammitynnyrissä kypsytetty aleAltia – Oluet . Innis & Gunnia myydään Yhdistyneen kuningaskunnan lisäksi Suomessa, Ruotsissa, Tanskassa, Kanadassa ja YhdysvalloissaAround the World . Panimo on valmistanut myös muita oluita. == Lähteet == == Aiheesta muualla == * Viralliset sivut Luokka:Panimot Luokka:Brittiläiset yritykset
Barcelona-tuoli

thumb|210px|Barcelona-tuoli Barcelona-paviljongissa. Barcelona-tuoli on arkkitehti Ludwig Mies van der Rohen ja Lilly Reichin suunnittelema tuoli Barcelonan maailmannäyttelyn Saksan-paviljonkiin. Alkujaan tuolin teräksinen runko oli salvattu yhteen, mutta se uudelleensuunniteltiin 1950, kun ruostumattoman teräksen kehittymisen ansiosta runko pystyttiin valmistamaan yhdestä palasta. Istuinosa oli alkujaan päällystetty kermanvärisellä siannahalla, joka on kuitenkin korvattu myöhemmin karjaeläimen nahalla. Nykyään Barcelona-tuolin valmistusoikeudet ovat yksinomaan Knollilla, jolle Mies antoi oikeudet tuolin valmistamiseen vuonna 1953. Kaikissa Knollin valmistamissa tuoleissa on Knollin logo ja Miesin nimikirjoitus. == Katso myös == *Brno-tuoli *Tugendhat-tuoli == Lähteet == Luokka:Istuimet Luokka:Taideteokset (soveltavat taiteet) Luokka:Barcelonan historia
Thatchers

Thatchers Cider on Somersetissa toimiva englantilainen siiderinvalmistaja. Sen toiminta juontaa juurensa William Thatcheriin, joka aloitti siiderin valmistuksen vuonna 1904.Alko.fi Thatchers valmistaa useita eri siidereitä, joihin kuuluu muiden muassa kuivaMoor & More Beer omenasiideri Katy (7,4 t-%).Thatchers Cider: Product List == Lähteet == Luokka:Siiderimerkit Luokka:Brittiläiset yritykset
Tom Laaksonen

Tom Laaksonen (s. 20. tammikuuta 1968 Helsinki) on suomalainen jääkiekkoerotuomari ja entinen jääkiekkoilija. Hän pelasi urallaan 179 jääkiekon SM-liigaottelua ja teki niissä tehot 9+8=17 ja keräsi 322 jäähyminuuttia. Voimapelaajana tunnettu Laaksonen ei hyökkääjäntontistaan huolimatta kerännyt kovin paljon tehopisteitä, vaan tuli tunnetuksi niin sanotun likaisen työn tekijänä ja jopa suoranaisena "poliisipelaajana". ==Pelaajaura== Laaksonen aloitti uransa Kiekko-Espoossa kaudella 1989–1990, jolloin joukkue pelasi vielä jääkiekon I-divisioonassa. Hän pelasi useita kausia I-divisioonassa ja myös II-divisioonassa edustaen Kiekko-Espoota, Vantaa HT:ta, Karhu-Kissoja, Oulunkylän Kiekko-Kerhoa ja Pitäjänmäen Tarmoa vuodet 1989–1996. Laaksonen pelasi ensimmäiset SM-liigaottelunsa 27-vuotiaana kaudella 1995–1996 HIFK:ssa. Hän voitti siellä Suomen mestaruuden keväällä 1998 ja vuonna 1999 tuli hopeaa. Laaksonen palasi kasvattajaseuraansa Espoo Bluesiin (aiemmin Kiekko-Espoo) kesken kauden 1999–2000. Hän lopetti uransa seuraavalla kaudella Suomi-sarja -joukkue Espoon Palloseurassa. ==Tuomariksi SM-liigaan== Laaksonen aloitti SM-liigassa päätuomarina kaudella 2002–2003 ja on kauteen 2009–2010 mennessä viheltänyt 177 ottelua. Hän on ollut tuomarina myös muun muassa Champions Hockey Leaguessa, Karjala-turnauksessa sekä alle 18- ja 20-vuotiaiden MM-kilpailuissa. Elokuussa 2018 kaksi edelliskautta lonkkavaivojen takia sivussa ollut Laaksonen ilmoitti lopettavansa tuomariuransa huipputasolla. Hän on kuitenkin kertonut yhä tuomitsevansa alasarjojen ja juniorien otteluita. ==Tilastot== 1989–1990 Kiekko-Espoo I-div. 40 15 5 20 74 – – – – – 1990–1991 Kiekko-Espoo I-div. 27 8 5 13 10 – – – – – 1991–1992 Kiekko-Espoo I-div. 43 23 18 41 36 – – – – – 1992–1993 Vantaa HT I-div. 39 9 15 24 60 – – – – – 1993–1994 Karhu-Kissat I-div. 20 7 10 17 68 – – – – – 1994–1995 Karhu-Kissat I-div. 11 2 1 3 50 – – – – – OKK II-div. 0 0 0 0 0 – – – – – 1995–1996 HIFK SM-liiga 18 1 0 1 37 3 1 0 1 2 PiTa I-div. 14 7 4 11 55 – – – – – 1996–1997 HIFK SM-liiga 28 2 2 4 80 – – – – – 1997–1998 HIFK SM-liiga 36 1 0 1 45 9 1 0 1 10 1998–1999 HIFK SM-liiga 49 4 6 10 98 11 1 0 1 16 1999–2000 HIFK SM-liiga 32 1 0 1 64 – – – – – Blues SM-liiga 16 0 0 0 8 3 0 0 0 12 2000–2001 EPS Suomi-sarja 13 3 2 5 43 7 1 0 1 31 5 kautta yhteensä SM- liiga 179 9 8 17 332 26 3 0 3 40 ==Lähteet== * * === Viitteet === Luokka:Suomalaiset jääkiekkoilijat Luokka:Suomalaiset jääkiekkotuomarit Luokka:Vuonna 1968 syntyneet Luokka:Elävät henkilöt
Karin Melis Mey

Karin Mey Melis (s. 31. toukokuuta 1983 Etelä-Afrikka) on eteläafrikkalaissyntyinen pituushyppääjä, joka sai Turkin kansalaisuuden 30. kesäkuuta 2008. Mey Melis sijoittui kuudenneksi İzmirin universiadeissa 2005 tuloksella 623. Vuonna 2008 hän karsiutui Pekingin olympialaisten loppukilpailusta ja sijoittui kuudenneksi IAAF:n yleisurheilufinaalissa. Vuonna 2009 Torinon sisäratojen EM-kilpailuissa hän putosi karsinnassa ja Pescaran Välimeren kilpailuissa hän sai hopeaa tuloksella 653. Saman vuoden Berliinin MM-kilpailuissa hän hyppäsi 680 ja sijoittui alun perin kolmanneksi, mutta nousi myöhemmin hopealle kun Tatjana Lebedeva hylättiin dopingin takia. Dohan sisäratojen MM-kilpailuissa 2010 hän karsiutui loppukilpailusta. Seuraavan vuoden Daegun MM-kilpailuissa hän oli seitsemäs. Istanbulin sisäratojen MM-kilpailuissa 2012 hän karsiutui loppukilpailusta. Helsingin EM- kilpailuissa hän sijoittui alun perin viidenneksi. Lontoon olympialaisissa hän selviytyi loppukilpailuun, muttei osallistunut siihen. Hän oli antanut positiivisen dopingnäytteen Helsingin EM-kilpailuissa, mutta vahvistus positiiviselle näytteelle saatiin vasta Lontoon olympialaisten aikaan, jolloin häntä ei päästetty pituusfinaaliin. Hän sai kahden vuoden kilpailukiellon. Kilpailukieltonsa jälkeen Mey Melis sijoittui seitsemänneksi Prahan EM- hallikilpailuissa 2015. Seuraavana vuonna hän oli viides Amsterdamin EM- kilpailuissa, mutta karsiutui loppukilpailusta Rio de Janeiron olympialaisissa. Mey Melis jäi toistamiseen kiinni dopingista toukokuussa 2018. Hän sai tapauksesta vuonna 2022 kahdeksan vuoden kilpailukiellon, joka päättyy 4.9.2026. Mey Melis on hypännyt ennätyksensä 693 cm kahteen kertaan, kummallakin kerralla Bad Langensalzassa, 7. heinäkuuta 2007 ja 7. kesäkuuta 2008. Sisäradoilla hän on hypännyt parhaimmillaan 685 Tukholmassa 21. helmikuuta 2008. == Lähteet == Luokka:Eteläafrikkalaiset pituushyppääjät Luokka:Turkkilaiset pituushyppääjät Luokka:Dopingrikkomuksesta tuomitut turkkilaiset Luokka:Dopingrikkomuksesta tuomitut yleisurheilijat Luokka:Vuonna 1983 syntyneet Luokka:Elävät henkilöt
Jyväskylän Puhallinorkesteri

Jyväskylän puhallinorkesteri (JPO) on vuonna 1961 perustettu jyväskyläläinen soittokunta. Se toimi aluksi nimelleä Keski-Suomen Reserviläisjärjestöjen soittokunta. Soittokunnassa on noin 40 soittajaa, ja sen sisällä toimii vaskiseitsikko Simeoni. Puhallinorkesterin kapellimestarina toimii Olli Santa. Orkesteri on Suomen Puhallinorkesteriliiton jäsen. Se valittiin vuonna 2009 vuoden maanpuolustussoittokunnaksi. ==Lähteet== ==Aiheesta muualla== *Orkesterin kotisivut Luokka:Sotilasmusiikki Luokka:Jyväskylän musiikki Luokka:Suomalaiset puhallinorkesterit
Heksabromibifenyyli

Heksabromibifenyyli (C12H4Br6) on polybromattuihin bifenyyleihin (PBB) kuuluva yhdiste, jonka tuotanto alkoi 1970. Heksabromibifenyyliä on käytetty palonestoaineena lämpökestomuoveissa ja elektroniikkatuotteissa, vähemmän autoteollisuuden päällysteissä, lakoissa ja polyuretaanivaahdossa. Aineen käytöstä on nykyään lähes kokonaan luovuttu (USA:ssa tuotanto loppui 1975). 1970-luvun lopun jälkeen PBB-yhdisteitä on korvattu mm. difenyylieettereillä. Heksabromobifenyylin käyttö kiellettiin 2004 Euroopan unionin asetuksella 850/2004. Suomessa ei tiettävästi ole käytetty heksabromibifenyyliä, mutta sitä sisältäviä tuotteita on tuotu maahan. Päästöstä ei ole olemassa arviota, eikä pitoisuuksista ympäristössä. == Terveysvaikutukset == Heksabromibifenyylin on kokeissa todettu olevan haitallista tai hyvin lievästi myrkyllistä jyrsijöille. Heksabromibifenyylille altistuneilla ihmisillä on havaittu ihovaurioita, kuten aknea, ja hiustenlähtöä. Polybromatut bifenyylit häiritsevät hormonitoimintaa ja ovat mahdollisesti syöpää aiheuttavia. == Ympäristövaikutukset == Heksabromibifenyyli sitoutuu voimakkaasti maahan ja sedimentteihin ja on ympäristössä pysyvä. Se on erittäin kertyvä ja sitä on maailmalla löydetty sedimenteistä ja kaloista. == Lähteet == * Ympäristöministeriö: Suomi-POP, Taustaselvitys pysyvien orgaanisten yhdisteiden kansainvälisten rajoitusten täytäntöönpanosta * Leea Fraktman: Bromatut palonestoaineet ympäristössä, Helsingin kaupungin ympäristökeskuksen julkaisuja 2/2002 == Aiheesta muualla == * PubChem: Hexabromobiphenyl * Toxin and Toxin Target Database (T3DB): Hexabromobiphenyl Luokka:Bromiyhdisteet Luokka:Organohalidit Luokka:Hormonitoimintaa häiritsevät kemikaalit
Kiana

Kiana on vuonna 2004 perustettu hyvinkääläinen metalcore-yhtye. Se on julkaissut yhden albumin ja kaksi omakustannelevyä. Yhtyeen debyyttialbumi nousi julkaisuviikollaan Suomen virallisen albumilistan sijalle 31. ==Jäsenet== * Jarno Suodenjoki (kitara, taustalaulu) * Wellu Koskinen (rummut) * Jani Hytönen (laulu) * Antti Kilpi (kitara) * Mika Björkholm (basso) * Felipe Muñoz (koskettimet) ==Diskografia== ===Albumit=== * Abstract Entity (2009) ===Demot=== * Deep Inside (2005) * Reflections (2006) ===Musiikkivideot=== * Deep inside * Scars == Aiheesta muualla == * http://www.houseofkiana.com - Yhtyeen kotisivut * http://www.symbolic.fi/ - Levy-yhtiön sivut Luokka:Suomalaiset metalcore-yhtyeet
Steve Konowalchuk

Steven Konowalchuk (s. 11. marraskuuta 1972 Salt Lake City, Utah, Yhdysvallat) on uransa lopettanut yhdysvaltalainen jääkiekkoilija, pelipaikaltaan vasen laitahyökkääjä. Washington Capitals varasi Konowalchukin vuoden 1991 NHL:n varaustilaisuudessa kolmannella kierroksella varausvuorolla 58. Konowalchuk debytoi NHL:ssä kaudella 1991–1992 hänet varanneessa Washingtonissa pelaten yhden ottelun runkosarjassa. Seuraavalla kaudella Konowalchuk teki 36:ssa runkosarjan ottelussa tehopisteet 4+7=11. Konowalchuk pelasi Washingtonissa kolmetoista kautta vuosina 1991–2004 ja toimi joukkueen kapteenina kaudet 2001–2003. 22\. lokakuuta 2003 Konowalchuk kaupattiin Colorado Avalancheen vaihdossa Bates Battagliaan ja Jonas Johanssoniin. Konowalchuk pelasi Coloradossa kaksi kautta ennen kuin ilmoitti lopettavansa uransa sydänongelmien takia syyskuussa 2006. Konowalchuk toimi vuodesta 2009 alkaen Joe Saccon apuvalmentajana Coloradossa, kunnes siirtyi vuonna 2011 juniorisarja WHL:ssä pelaavan Seattle Thunderbirdsin päävalmentajaksi. == Tilastot == 1989–90 Prince Albert SMHL 36 30 28 58 22 — — — — — 1990–91 Portland Winter Hawks WHL 72 43 49 92 78 — — — — — 1991–92 Portland Winter Hawks WHL 64 51 53 104 95 6 3 6 9 12 JMM 7 4 0 4 8 1991–92 Baltimore Skipjacks AHL 3 1 1 2 0 — — — — — 1991–92 Washington Capitals NHL 1 0 0 0 0 — — — — — 1992–93 Baltimore Skipjacks AHL 37 18 28 46 74 — — — — — 1992–93 Washington Capitals NHL 36 4 7 11 16 2 0 1 1 0 1993–94 Portland Pirates AHL 8 11 4 15 4 — — — — — 1993–94 Washington Capitals NHL 62 12 14 26 33 11 0 1 1 10 1994–95 Washington Capitals NHL 46 11 14 25 44 7 2 5 7 12 1995–96 Washington Capitals NHL 70 23 22 45 92 2 0 2 2 0 1996–97 Washington Capitals NHL 78 17 25 42 67 — — — — — MC 1 0 0 0 0 1997–98 Washington Capitals NHL 80 10 24 34 80 — — — — — 1998–99 Washington Capitals NHL 44 12 12 24 26 — — — — — 1999–00 Washington Capitals NHL 82 16 27 43 80 5 1 0 1 2 MM 7 2 1 3 2 2000–01 Washington Capitals NHL 82 24 23 47 87 6 2 3 5 14 2001–02 Washington Capitals NHL 28 2 12 14 23 — — — — — MM 7 2 1 3 4 2002–03 Washington Capitals NHL 77 15 15 30 71 6 0 0 0 6 2003–04 Washington Capitals NHL 6 0 1 1 0 — — — — — 2003–04 Colorado Avalanche NHL 76 19 20 39 70 11 4 0 4 12 2004–05 työsulku/ei pelannut MC 5 0 0 0 4 2005–06 Colorado Avalanche NHL 21 6 9 15 14 — — — — — NHL yhteensä 790 171 225 396 703 50 9 12 21 56 == Lähteet == * * === Viitteet === Luokka:Yhdysvaltalaiset jääkiekkoilijat Luokka:Yhdysvaltalaiset jääkiekkovalmentajat Luokka:Washington Capitalsin varaamat pelaajat Luokka:Vuonna 1972 syntyneet Luokka:Elävät henkilöt
Victor Audouin

Jean Victoire Audouin (27. huhtikuuta 1797 Pariisi – 9. marraskuuta 1841 Pariisi) oli ranskalainen luonnontieteilijä, hyönteistieteilijä ja lintutieteilijä. Audouin opiskeli lääketiedettä. Vuonna 1824 hän pääsi Ranskan kansallismuseon entomologian professorin Pierre André Latreillen assistentiksi ja astui hänen tilalleen vuonna 1833. Vuonna 1838 Audouin nimitettiin Ranskan tiedeakatemian jäseneksi. Audouinin päätyö oli Histoire des insectes nuisibles à la vigne (1842), jonka toimittivat valmiiksi Henri Milne-Edwards ja Émile Blanchard Audouinin kuoleman jälkeen. Audouin julkaisi tieteelliset kirjoituksensa yleensä Annales des sciences naturelles -julkaisussa, jota hän oli ollut perustamassa vuonna 1824, tai Ranskan hyönteistieteellisen seuran Société entomologique de Francen sarjoissa: Audouin oli seuran perustajia vuonna 1832. Audouin oli toimittamassa Dictionaire Classique d'Histoire Naturellea (1822) ja tutki yhteistyössä Milne-Edwardsin kanssa Ranskan rantavesien merieläimiä. Hän myös kirjoitti valmiiksi Marie Jules César Savignyn teoksen Description de l'Egypte lintutieteellisen osion (1826). Vuonna 1833 Audouin valittiin Ruotsin tiedeakatemian ulkomaalaisjäseneksi. Charles Payraudeau nimesi välimerenlokin (Larus audouini) hänen kunniakseen. == Teoksia == * Histoire des insectes nuisibles à la vigne et particulièrement de la Pyrale qui dévaste les vignobles des départements de la Côte-d'Or, de Saône-et-Loire, du Rhône, de l'Hérault, des Pyrénées-Orientales, de la Haute- Garonne, de la Charente-Inférieure, de la Marne et de Seine-et-Oise, avec l'indication des moyens qu'on doit employer pour la combattre.... Pariisi, Fortin, Masson, 1842. Luokka:Ranskalaiset ornitologit Luokka:Ranskalaiset entomologit Luokka:Ranskan tiedeakatemian jäsenet Luokka:Vuonna 1797 syntyneet Luokka:Vuonna 1841 kuolleet
Jack Herer

Jack Herer (18. kesäkuuta 1939 New York, New York, Yhdysvallat – 15. huhtikuuta 2010 Eugene, Oregon, Yhdysvallat) oli yhdysvaltalainen kannabisaktivisti, joka tunnetaan erityisesti ”hamppuraamattuna” pidetyn Keisarilla ei ole vaatteita () -kirjan kirjoittajana. Herer oli entinen republikaani ja sittemmin tunnettu hamppuaktivisti. Hän kirjoitti kaksi kirjaa, edellä mainittu Keisarilla ei ole vaatteita ja Grass. Hänen elämästään on tehty myös dokumentti The Emperor of Hemp. Herer kannatti kannabiksen dekriminalisointia, mikä ilmenee hänen kirjastaan: Herer myös lupasi 100 000 dollaria sille, joka pystyy kumoamaan kyseisen väitteen. Hänen mukaansa on nimetty Jack Herer kannabislajike. Hän pyrki kaksi kertaa Yhdysvaltain presidentiksi, vuonna 1988 saaden 1 949 ääntä ja vuonna 1992 saaden 3 875 ääntä. == Lähteet == ==Aiheesta muualla== * Jack Hererin kotisivut * Keisarilla ei ole vaatteita -kirjan suomennos Luokka:Yhdysvaltalaiset kansalaisaktivistit Luokka:Kannabisaktivistit Luokka:Vuonna 1939 syntyneet Luokka:Vuonna 2010 kuolleet Luokka:Kannabis Yhdysvalloissa
Thomas Mayo Brewer

Thomas Mayo Brewer (21. marraskuuta 1814 Boston – 24. tammikuuta 1880) oli yhdysvaltalainen luonnontieteilijä. Brewer valmistui Harvard Collegesta vuonna 1835 ja Harvard Medical Schoolista kolme vuotta myöhemmin. 26-vuotiaana Brewer toimitti halvan painoksen Alexander Wilsonin American Ornithologysta. Hän toimi lääkärinä muutamia vuosia, kunnes ryhtyi kirjailijaksi ja poliitikoksi. Myöhemmin hän toimi Boston Atlaksen toimittajana, jonka jälkeen hän siirtyi Swan & Tilestonin palvelukseen, joka muutti nimensä Brewer & Tilestoniksi Brewerin tultua yrityksen osakkaaksi vuonna 1857. Brewer kulutti vapaa-aikansa osallistumalla useiden lintutieteellisten julkaisujen avustamiseen, mukaan lukien John James Audubonin Ornithological Biography. Brewer erikoistui lintujen munien ja pesien tutkimiseen. Parhaiten Brewer tunnetaan kolmiosaisesta teoksesta A History of North American Birds (1874–1884), jonka hän kirjoitti yhdessä Spencer Fullerton Bairdin ja Robert Ridgwayn kanssa. == Lähteet == *Towhee.net Luokka:Yhdysvaltalaiset ornitologit Luokka:Vuonna 1814 syntyneet Luokka:Vuonna 1880 kuolleet
Agentti (kielioppi)

Agentti on kielitieteessä semanttinen rooli, joka ilmaisee lauseen tekijän. Esimerkiksi lauseessa "Henrik löi palloa" Henrik on agentti eli tekijä. Tavallisimmin tekijän ilmaisee lauseen subjekti, mutta kaikki subjektit eivät ole agentteja. Esim. lauseessa "Henrik kuoli" Henrik on pikemminkin patientti. == Passiivin agentti == Monissa kielissä passiivin yhteydessä tekijä voidaan ilmaista lauseenjäsenellä, joka koodataan jollakin adpositiolla tai obliikvisijalla. Tässä muodossa agentti esiintyy esimerkiksi ruotsissa ja englannissa. Näin merkittyä agenttia kutsutaan passiiviagentiksi tai englanninkielisellä termillä by-agent. Esimerkiksi edellä mainitussa lauseessa "Henrik löi palloa" 'Henrik' on subjekti. Lause on ruotsiksi "Henrik slog bollen" ja englanniksi "Henrik hit the ball." Nämä voidaan muuntaa passiivilauseiksi ruotsissa muotoon "Bollen slogs av Henrik" ja englannissa "The ball was hit by Henrik", jolloin Henrik on agentti. Suomen kielessä agentti esiintyy erityisen -ma tai -mä -loppuisen partisiippimuodon yhteydessä, jolloin se ilmaisee, kuka on tehnyt jollekin esineelle jotakin, esimerkiksi Henrik ilmaisussa "Henrikin lyömä pallo". == Lähteet == Luokka:Lauseoppi
Keisarilla ei ole vaatteita

Keisarilla ei ole vaatteita! (engl. The Emperor Wears No Clothes) on kannabisaktivisti Jack Hererin kirjoittama kuuluisa kannabiksen dekriminalisointiin pyrkivä teos. Kirjaa on luonnehdittu "hamppuraamatuksi".http://emperor.wikidot.com/alkusanat Kirja käsittelee hampun historiaa, sekä siihen liittyviä poliittisia mielipiteitä ja salaliittoja. Vuonna 2007 kirjasta on ilmestynyt 11. uudistettu laitos, 16. painos. Kirja on suomen lisäksi käännetty ainakin saksaksi, ranskaksi, espanjaksi, italiaksi, unkariksi, tšekiksi, japaniksi ja koreaksi ja sitä on myyty käännökset mukaan lukien yli 800 000 kappaletta. http://emperor.wikidot.com/alkusanat Kirjasta julkaistiin internetissä Jack Hererin luvalla, talkoovoimin tehty suomenkielinen käännös vuonna 2008. Käännös tehtiin sivustolla http://www.jackherer.com/ vuonna 2007 olleen 10. laitoksen ja vuoden 2008 alusta sivuille päivitetyn 11. laitoksen teksteistä. Suomennos julkaistiin painettuna kirjana vuonna 2015.http://kieltolaintoinenkierros.blogspot.fi/2015/03/jack-herer-keisarilla- ei-ole-vaatteita.html Kirja sisältää väitteen: http://emperor.wikidot.com/luku-2 Kirjan nimi viittaa Hans Christian Andersenin satuun Keisarin uudet vaatteet. ==Lähteet== ==Aiheesta muualla== * Keisarilla ei ole vaatteita! -kirjan suomenkielinen käännös * Kirjan englanninkielinen versio Luokka:Kannabiskulttuuri Luokka:Päihdeaiheinen kirjallisuus Luokka:Vuoden 1985 kirjat
Kiss of Death (Jadakissin albumi)

Kiss of Death on rap-artisti Jadakissin toinen studioalbumi. Albumi julkaistiin Yhdysvalloissa 22. kesäkuuta 2004. == Kappaleet == Nro Nimi Vierailija(t) Tuottaja(t) Kesto 1 Intro DJ Green Lantern 1:13 2 What You So Mad At? Black Key 3:37 3 Shine Snoop Dogg, DJ Quik Jelly Roll 5:00 4 Bring You Down Neo Da Matrix 3:39 5 Time's Up Nate Dogg Scott Storch 3:36 6 Why Anthony Hamilton Havoc 4:00 7 U Make Me Wanna Mariah Carey Scott Storch 4:53 8 Hot Skit L. Troutman, R. Troutman 0:18 9 Hot Sauce to Go Pharrell The Neptunes 3:56 10 Real Hip Hop Sheek Louch Swizz Beatz 2:57 11 Shoot Outs Styles P Elite 4:18 12 Still Feel Me The Alchemist 2:42 13 By Your Side Baby Grand 3:51 14 Gettin' It In Kanye West Kanye West 3:37 15 Air It Out Neo Da Matrix 4:03 16 Welcome to D-Block Eminem, D-Block Eminem 4:25 17 Kiss Of Death Styles P Red Spyda 3:12 18 I'm Goin Back Nesha Black Key 3:37 == Singlet == # Time's Up julkaistu: 20. huhtikuuta 2004 # Why? jukaistu: 13. heinäkuuta 2004 # U Make Me Wanna jukaistu: 12. lokakuuta 2004 Luokka:Jadakissin albumit Luokka:Vuoden 2004 albumit
Gaeta

Gaeta on kunta Italiassa, Latinan maakunnassa. Se sijaitsee Tyrrhenanmeren rannalla noin 120 kilometriä Roomasta etelään. Kunnassa on runsaat 20 000 asukasta. == Historiaa == Gaetan historia ulottuu antiikin aikaan, jolloin se tunnettiin nimellä Caieta. Gaetassa on runsaasti historiallisia nähtävyyksiä, joista näyttävin on Anjoun ja Aragonian hallitsijoiden linna. Linnan vanhimmat osat ovat 500- tai 600-luvulta. == Lähteet == == Aiheesta muualla == Luokka:Latiumin kaupungit Luokka:Latinan maakunnan kunnat
Minoru Chiaki

Minoru Chiaki (30. heinäkuuta 1917 – 1. marraskuuta 1999) oli japanilainen näyttelijä, joka tuli tunnetuksi Akira Kurosawan ohjaamasta elokuvasta Rashomon – paholaisen portti, jossa hän näytteli pappia. Seitsemässä samuraissa Chiaki näytteli samurai Heihachi Hayashidaa. Hän on näytellyt muissakin Kurosawan tuotannoissa. Vuonna 1985 hänet palkittiin roolisuorituksestaan japanilaisessa elokuvassa Hana ichimonme. == Aiheesta muualla == * * Luokka:Japanilaiset näyttelijät Luokka:Vuonna 1917 syntyneet Luokka:Vuonna 1999 kuolleet
Forth (joki)

Forth on joki Skotlannissa, Yhdistyneessä kuningaskunnassa. Se saa alkunsa Loch Ardin järvestä, virtaa 47 kilometrin matkan itään ja laskee Pohjanmereen. Joen suulla on laaja estuaari, Forthin vuono (). Vuonossa elää monipuolinen eläimistö, josta näyttävimpiä ovat hylkeet ja pyöriäiset. Ajoittain sinne ui myös valaita, kuten miekkavalaita ja lahtivalaita, ja siellä on tavattu jopa ryhävalas vuonna 2003. Estuaarissa talvehtii yli 80 000 kahlaajaa ja vesilintua, jotka löytävät mutaisilta rannoilta äyriäisiä ja muita selkärangattomia ravinnokseen. Lintujen joukossa on merkittävät punajalkaviklo- ja lyhytnokkahanhipopulaatiot. Forth virtaa Skotlannin tiheimmin asutun alueen halki. Sen varrella on useita kaupunkeja, joista tunnetuin on Stirling, Skotlannin keskiaikainen pääkaupunki.City of Stirling Skotlannin nykyinen pääkaupunki, Edinburgh, sijaitsee Forthin vuonon etelärannalla. == Lähteet == == Aiheesta muualla == Luokka:Skotlannin joet Luokka:Pohjanmereen laskevat vesistöt Luokka:Skotlannin vesistöt
Very Large Telescope

Very Large Telescope (VLT, "erittäin iso teleskooppi") on Paranalin observatorioalueella Chilessä sijaitseva tähtien havainnointiin rakennettu teleskooppijärjestelmä. Euroopan eteläinen observatorio rakensi VLT:n 2000-luvun alussa. Tämä edistyksellinen optinen havaintolaite koostuu neljästä pääkaukoputkesta (peilien halkaisija 8,2 metriä) ja neljästä siirrettävästä apukaukoputkesta (1,8-metriset peilit). VLT:n kaukoputket voidaan yhdistää kahden tai kolmen ryhmänä toimivaksi VLT-interferometriksi (VLTI), jolloin järjestelmän erotuskyky on millikaarisekunteja. == Katso myös == *Llano de Chajnantorin observatorio *Paranalin observatorio *La Sillan observatorio *European Extremely Large Telescope ==Aiheesta muualla== *VLT-kaukoputken esittely ESO:n sivuilla Luokka:Teleskoopit Luokka:Chilen rakennukset ja rakennelmat Luokka:Euroopan eteläinen observatorio Luokka:Seulonnan keskeiset artikkelit
VLT

VLT tarkoittaa ainakin seuraavia: * Very Large Telescope, VLT, Chilessä sijaitseva teleskooppijärjestelmä * Vestmanlands Läns Tidning, VLT, ruotsalainen sanomalehti
Forth

Forth voi tarkoittaa seuraavia asioita: * Forth, ohjelmointikieli * FORTH, kreikkalainen tutkimuskeskus * Forth, joki Skotlannissa **Firth of Forth, Forthjoen vuono ja sen edustalla sijaitseva merialue Skotlannin itärannikolla * HMS Forth (P222), Britannian kuninkaallisen laivaston River-luokan ulkovartiolaiva.
Gutzeit

Gutzeit voi viitata johonkin seuraavista: *Enso-Gutzeit, suomalainen metsäteollisuusyhtiö *Hans Gutzeit, metsäteollisuuden vaikuttaja *M/S Mermaid II, ensimmäiseltä nimeltään M/S Hans Gutzeit
Ykkösen kausi 2005

Ykkönen on Suomen toiseksi korkein jalkapallon sarjataso. Kaudella 2005 siinä pelasi 14 joukkuetta. Sarjan voitti FC Honka Espoosta, joka nousi Veikkausliigaan. Sarjasta nousi myös toiseksi sijoittunut Vaasan Palloseura pelattuaan kotonaan 0–0 ja vieraissa Rovaniemellä 1–1 Veikkausliigan toiseksi viimeisen Rovaniemen Palloseuran kanssa. Sarjasta putosivat suoraan OLS Oulusta ja Pallo-Iirot Raumalta sekä karsintojen kautta VG-62 Naantalista. == Joukkueet == *AC Oulu, Oulu *Atlantis, Helsinki *FC Honka, Espoo *FC Hämeenlinna, Hämeenlinna *FC Viikingit, Helsinki *KPV, Kokkola *MP, Mikkeli *OLS, Oulu *Pallo-Iirot, Rauma *PK-35, Helsinki *PP-70, Tampere *Rakuunat, Lappeenranta *VPS, Vaasa *VG-62, Naantali Kaudeksi 2005 Ykköseen putosi Veikkausliigasta FC Jazz Porista ja Veikkausliigaan nousi IFK Mariehamn Maarianhaminasta. FC Jazz joutui konkurssin vuoksi luopumaan myöhemmin ykkösen paikastaan. Kaudeksi 2005 Ykköseen nousivat Kakkosesta suoraan Atlantis FC ja PK-35 Helsingistä sekä karsintojen kautta VG-62 Naantalista. FC Jazzin korvaajana nousi vielä OLS Oulusta. Kakkoseen putosivat suoraan FC Kuusankoski, Kokkolan GBK ja Närpiön Kraft karsintojen kautta. == Sarjataulukko == Sijoitus Joukkue Ottelut Voitot Tasapelit Häviöt Maalisuhde Pisteet 1\. FC Honka 26 17 6 3 57–17 57 2\. VPS 26 17 2 7 49–23 53 3\. PK-35 26 12 9 5 28–21 45 4\. KPV 26 13 2 11 36–29 41 5\. Rakuunat 26 12 5 9 34–36 41 6\. FC Viikingit 26 11 4 11 43–34 37 7\. Atlantis 26 9 7 10 39–35 34 8\. PP-70 26 9 5 12 32–39 32 9\. MP 26 9 5 12 31–42 32 10\. AC Oulu 26 8 7 11 32–33 31 11\. FC Hämeenlinna 26 8 6 12 26–39 30 12\. VG-62 26 8 5 13 29–41 29 13\. OLS 26 8 4 14 23–42 28 14\. Pallo-Iirot 26 6 3 17 25–53 21 == Parhaat maalintekijät == Sijoitus Pelaaja Maa Joukkue Maalit 1\. Dawda Bah KPV 16 Rami Louke VPS 16 3\. Michael Mensah Rakuunat 14 4\. Vesa Kosonen Atlantis FC 13 Roni Porokara FC Honka 13 6\. Petteri Kaijasilta PK-35 11 7\. Janne Mollberg FC Viikingit 10 8\. Jonas Britschgi VPS 9 Peke Huuhtanen FC Honka 9 John Weckström FC Honka 9 == Kauden veikkauspörssipisteet == Sijoitus Pelaaja Maa Joukkue Pisteet 1\. Rami Louke VPS 29 Roni Porokara FC Honka 29 3\. Dawda Bah KPV 25 4\. Michael Mensah Rakuunat 23 5\. Rafinha AC Oulu 20 6\. Matthew McKenna PK-35 18 Jani Uotinen VPS 18 8\. Jani Modig PK-35 16 Henri Myntti KPV 16 John Weckström FC Honka 16 ==Karsinta Ykköseen== *SalPa – FC Hämeenlinna 0–4 *FC Hämeenlinna – SalPa 3–1 FC Hämeenlinna säilytti Ykkösen paikkansa yhteismaalein 7–1 *Klubi 04 – VG-62 2–1 *VG-62 – Klubi 04 3–2 Klubi 04 nousi Ykköseen vierasmaalisäännöllä. ==Lähteet== *http://www.rsssf.com/tablesf/fin2hist.html *http://tulospalvelu.palloliitto.hs.prewise.com/reports2005/reports/ === Viitteet === Luokka:Ykkösliigan kaudet Luokka:Jalkapallosarjojen kausi 2004–2005/2005
Academic Search

Academic Search on julkaisutietokanta, joka käsittää monta tieteenalaa, muun muassa alat fysiikka, kemia, biologia, lääketiede ja humanistisia tieteitä. Tietokantaa voi selata verkon kautta ja sitä ylläpitää EBSCO Publishing. Tietokannasta on useita eri versioita. Niistä Academic Search Premier -hakemisto käsittää yli 8 450 julkaisusarjaa, joista yli 4 500 on maksusta selattavissa tietokannan kautta kokonaisuudessaan. == Lähteet == ==Aiheesta muualla== * Academic Search Premier - EBSCOhost Database Subject List Luokka:Julkaisutietokannat
Megalomania

Megalomania (megas kr. suuri + mania kr. hulluus) on historiallinen käsite, jota toisinaan käytetään merkityksessä suuruudenhulluus. Megalomaaniselle käytökselle on tunnusomaista pakkomielle tai päähänpinttymä, jonka kohteena on raha, valta, nerokkuus tai kaikkivaltius. Megalomania voi kuulua lievempänä versiona ihmisen perusluonteeseen, jolloin henkilö kokee ahneutta rahaa ja valtaa kohtaan, mutta muuttuessaan pakkomielteiseksi se diagnosoidaan sairaudeksi. Megalomaniaa diagnosoitaessa sitä kutsutaan suuruusharhaksi, joka on yksi harhaluuloista. ==Katso myös== * Alemmuuskompleksi * Ylivertaisuusvinouma * Hybris * Jumaluuskompleksi * Narsismi * Narsistinen persoonallisuushäiriö * Ylpeys == Lähteet == Luokka:Psykologia Luokka:Seulonnan keskeiset artikkelit
Abgarus VIII

Abgarus VIII Suuri (k. 212) oli Osroenen kuningas vuosina 177–212. On esitetty, että Abgarus VIII oli sama kuningas kuin hänen oletettu seuraajansa Abgarus IX. Historioitsijoiden A. R. Bellingerin ja C. B. Wellesin mukaan tämä on kuitenkin virheellistä.Segal s. 14 Vuonna 194 Abgarus piiritti yhdessä Adiabenen kuninkaan kanssa roomalaista Nisibiksen kaupunkia. Samaan aikaan Rooman valtakunnassa oli sisällissota, jossa Septimius Severus yritti kukistaa vastustajansa Pescennius Nigerin. Abgarus väitti Severuksen lähetystölle kaupungin kannattaneen Nigeriä mutta luultavasti kyseessä oli vain yritys saada itsenäisyys Osroenelle. Nisibiksen valtaus epäonnistui ja Abgarus yritti tarjota roomalaisia vankejaan Severukselle, joka kuitenkin hyökkäsi ja kukisti Abgaruksen. Severus kuitenkin palautti hänet Osroenen valtaistuimelle ja Abgarus otti Severuksen kunniaksi roomalaiset nimet Lucius Aelius Aurelius Septimius. Severus palasi takaisin Roomaan, mutta pian parthialaiset hyökkäsivät ja piirittivät Nisibiksen. Abgarus pysyi kuitenkin uskollisena Severukselle ja osoituksena tästä antoi poikansa vietäväksi panttivangeiksi Roomaan. Hän myös tarjosi jousiampujiaan Severukselle, joka kukisti helposti parthialaiset vuosina 197–198. Tämän jälkeen Severus julisti Osroenen Rooman vassalliksi ja tunnusti Abgaruksen kuninkaiden kuninkaaksi. Tämä kutsuttiin Roomaan, luultavasti vuoden 204 jälkeen. Abgarus kuoli vuonna 212 ja hänen poikansa Abgarus Severus seurasi häntä valtaistuimelle. == Lähteet == * === Viitteet === Luokka:Osroenen kuninkaat
Kaikkivaltius

Kaikkivaltius eli kaikkivoipuus (omnipotenssi, ’kaikkeen kykenevä’) tarkoittaa rajoittamatonta mahtia. Monoteistisissa uskonnoissa (esimerkiksi kristinusko ja islam) yleensä uskotaan yhdellä Jumalalla olevan vallan mihin tahansa. Usein tällaisella Jumalalla ajatellaan olevan kaikkivaltius, kaikkitietävyys, läsnäolo kaikkialla sekä täydellinen hyvyys. ==Mitä kaikkivaltius tarkoittaa?== Eri ja jopa saman uskonnon edustajilla (esim. kristityillä) on keskenään erilaisia näkemyksiä siitä, mitä kaikkivaltius tarkoittaa. Seuraavassa luetellaan eräitä tällaisia näkemyksiä: #Jumala pystyy mihin tahansa, mikä on loogisesti mahdollista tehdä.Esim. Aquinas: Summa Theologica #Jumala pystyy mihin tahansa mitä hän päättää tehdä.Esim. St Augustine: City of God #Jumala pystyy mihin tahansa mikä on hänen luonteensa mukaista (siis jos esimerkiksi jumalan luonteesta seuraa, että hänen sanansa ovat totuus, sitten jumala ei pysty valehtelemaan). #Jumalan luonteeseen kuuluu olla konsistentti, ja siksi jumalalle olisi epäkonsistenttia rikkoa omia lakejaan ilman syytä.Tämä on Polkinghornen töiden yleinen teema, ks. esim. Polkinghornen Science and Religion. #Jumala voi tehdä mitä tahansa, mikä vastaa hänen kaikkitietävyyttään ja siten maailmansuunnitelmaansa. #Jumala voi tehdä mitä vain, jopa loogisesti mahdottomia asioita (esimerkiksi luoda niin painavan kiven, ettei itse ikinä jaksa nostaa sitä, ja silti nostaa sen). Monista käytetyistä jumalan määritelmistä seuraa, että näkökannat 2, 3 ja 4 ovat keskenään yhtäpitäviä (siis yksi ja sama kanta). Näistä eroavaisuuksista huolimatta kaikkivaltiuteen sisältyy aina kyky puuttua maailman tapahtumiin jopa fysiikan lakeja rikkoen. Monet tieteilijät (esimerkiksi John Polkinghorne) katsovat em. konsistenssinäkemyksen olevan osa kaikkivaltiutta. ==Kaikkivaltiuden hylkääminen== Jotkut monoteistit katsovat, että Jumala ei ole tai ei edes voi olla kaikkivaltias tai että luodessaan olioita, joilla on vapaa tahto, jumala vapaaehtoisesti rajoitti kaikkivaltiuttaan. Muun muassa eräissä juutalaisuuden (konservatiivijuutalaisuus ja reformijuutalaisuus) protestanttisuuden haaroissa Jumalan sanotaan vaikuttavaan maailmaan vain suostuttelemalla, ei pakolla tai ihmeillä. Tämä johtopäätös on usein filosofisten tai tekstuaalisten pohdintojen tulos. ==Katso myös== *Pahan ongelma ==Lähteet== *Augustinus: City of God and Christian Doctrine *C.S. Lewis: The Problem of Pain *Charles Hartshorne: Man's Vision of God *Platon: Sophist *Tertullian: Against Praxeas *Tuomas Akvinolainen: Summa Theologica ===Viitteet=== ==Aiheesta muualla== * Stanford Encyclopedia of Philosophy entry * "Does God Observe the Law of Contradiction? ... Should We?" by Richard Pratt, professor of Old Testament at Reformed Theological Seminary * Omnipotence and Free Will in Judaism * Problems with Divine Omnipotence Luokka:Uskonnonfilosofian aiheet
Marc Janko

Marc Janko (s. 25. kesäkuuta 1983) on itävaltalainen jalkapalloilija, joka pelaa tällä hetkellä Portossa. Pelipaikaltaan Janko on hyökkääjä. ==Seurajoukkueura== Janko aloitti uransa perinteikkäässä itävaltalaisessa Admira Wacker Mödlingin joukkueessa, josta siirtyi onnistuneiden kausien jälkeen FC Red Bull Salzburgin joukkueeseen kesken kauden 2004-2005. Janko oli loppukauden aikana joukkueensa tärkeimpiä pelaajia ja teki 11 maalia kymmenessä ottelussa. Janko aloitti kauden 2008-2009 loistavasti tehden jo ensimmäisissä kahdessa ottelussa viisi maalia. Janko rikkoikin kauden aikana Salzburgin yhden kauden maaliennätyksen 39 osumallaan. Hän oli tuolla kaudella myös Itävallan Bundesliigan paras maalintekijä. Kaudeksi 2010-2011 Janko siirtyi Eredivisienin hallitsevaan mestariin FC Twenteen. ==Maajoukkueura== Janko pelasi ensimmäisen maaottelunsa toukokuussa 2006 ystävyysottelussa Kroatiaa vastaan. ==Saavutukset== *Itävallan Bundesliigan mestaruus (2): **2006-2007 **2008-2009 *Itävallan Bundesliigan paras maalintekijä (1): **2008-2009 (39 maalia) == Lähteet == Luokka:Itävaltalaiset jalkapalloilijat Luokka:Vuonna 1983 syntyneet Luokka:Elävät henkilöt
Duane Sutter

Duane Calvin Sutter (s. 16. maaliskuuta 1960 Viking, Alberta, Kanada) on uransa lopettanut kanadalainen jääkiekkoilija, pelipaikaltaan oikea laitahyökkääjä. Duanen veljet Ron, Brent, Rich, Darryl ja Brian olivat myös jääkiekkoilijoita, jotka kaikki pelasivat urallaan NHL:ssä. New York Islanders varasi Sutterin vuoden 1979 NHL:n varaustilaisuudessa ensimmäisellä kierroksella varausvuorolla 17. Ennen NHL-uraansa Sutter pelasi Lethbridge Broncosissa WHL:ssä, WCHL:ssä ja Red Deer Rustlersissa AJHL:ssä. Sutter teki NHL-debyyttinsä kaudella 1979–1980 Islandersissa. Ensimmäisellä kaudellaan hän teki 56 ottelussa runkosarjassa tehopisteet 15+9=24. Sutter pelasi Islandersissa kaudet 1979–1987 ja voitti neljällä ensimmäisellä NHL-kaudellaan jokaisella Stanley Cupin. Duanen veli Brent Sutter pelasi samaan aikaan Islandersissä kausina 1980-1987. Duane Sutter kaupattiin Chicago Blackhawksiin vuonna 1987. Sutter pelasi Chicagossa kolme kautta ennen kuin lopetti uransa kauden 1989–1990 jälkeen. Peliuran jälkeen Sutter on toiminut Florida Panthersin valmennusryhmässä. Kausina 1996–1998 ja 2002–2003 hän oli apuvalmentajana ja kaudella 2002–2003 päävalmentajana. Sutterin poika Brody on myös jääkiekkoilija, joka pelaa hyökkääjänä ja edustaa WHL:ssä pelaavaa Lethbridge Hurricanesia. == Tilastot == Runkosarja Pudotuspelit Kausi Joukkue Sarja O M S Pts RM O M S Pts RM 1976–77 Lethbridge Broncos WCHL 1 0 1 1 2 8 0 1 1 15 1976–77 Red Deer Rustlers AJHL 60 9 26 35 76 — — — — — 1977–78 Lethbridge Broncos WCHL 5 1 5 6 19 8 1 4 5 10 1977–78 Red Deer Rustlers AJHL 59 47 53 100 218 — — — — — 1978–79 Lethbridge Broncos WHL 71 50 75 125 212 19 11 12 23 42 1979–80 Lethbridge Broncos WHL 21 18 16 34 74 — — — — — 1979–80 New York Islanders NHL 56 15 9 24 55 21 3 7 10 74 1980–81 New York Islanders NHL 23 7 11 18 26 12 3 1 4 10 1981–82 New York Islanders NHL 77 18 35 53 100 19 5 5 10 57 1982–83 New York Islanders NHL 75 13 19 32 118 20 9 12 21 43 1983–84 New York Islanders NHL 78 17 23 40 94 21 1 3 4 48 1984–85 New York Islanders NHL 78 17 24 41 174 10 0 2 2 47 1985–86 New York Islanders NHL 80 20 33 53 157 3 0 0 0 16 1986–87 New York Islanders NHL 80 14 17 31 169 14 0 1 1 26 1987–88 Chicago Blackhawks NHL 37 7 9 16 70 5 0 0 0 21 1988–89 Chicago Blackhawks NHL 75 7 9 16 214 16 3 1 4 15 1989–90 Chicago Blackhawks NHL 72 4 14 18 156 20 1 1 2 48 NHL yhteensä 731 139 203 342 1333 161 26 32 58 405 == Lähteet == * * Harris • Potvin • Gillies • Price • McKendry • Bossy • Tambellini • D. Sutter • B. Sutter • Boutilier • Flatley • LaFontaine • Diduck • MacPherson • Dalgarno • King • Fitzgerald • Chynoweth • Cheveldayoff • Chyzowski • Scissons • Lachance • Kasparaitis • Bertuzzi • Lindros • Redden • Dumont • Luongo • Brewer • Rupp • Connolly • Pyatt • Mezei • Kudroč • DiPietro • Torres • Bergenheim • Nilsson • Nokelainen • O'Marra • Okposo • Bailey Luokka:Kanadalaiset jääkiekkoilijat Luokka:Kanadalaiset jääkiekkovalmentajat Luokka:New York Islandersin varaamat pelaajat Luokka:Vuonna 1960 syntyneet Luokka:Elävät henkilöt
Siilinjärven kirkonkylä

Siilinjärven kirkonkylä on Siilinjärven kunnan keskustaajama. Se sijaitsee Siilinjärven luoteispään, Siilinlahden pohjukan läheisyydessä. Kirkonkylän keskustan länsipuolella kulkee moottoritie, joka on osa Valtatietä 5. Tilastokeskuksen taajama-aluerajauksen mukaan Siilinjärven kirkonkylän taajaman pinta-ala oli 23,18 neliökilometriä, ja väkiluku oli 11 387 vuoden 2019 lopussa. Kirkonkylän ytimessä sijaitsee Siilinjärven suurin julkisten ja kaupallisten palvelujen keskittymä. Keskustassa sijaitsee muun muassa Siilinjärven tori, Siilinjärven pääkirjasto, Siilinjärven rautatieasema ja Siilinjärven linja-autoasema sekä kylpylä Fontanella. Keskustassa sijaitsee myös useita ravintoloita ja kahviloita. Keskustassa sijaitsee myös paikallislehti Uutis-Jousen toimitus. Siilinjärven kirkonkylän keskustan pääkatuja ovat Toritie, Asematie ja Kasurilantie. Pohjoispuolella keskustaa rajaa Kantatie 75. Kirkonkylän osa-alueita ovat Keskuskortteli ja Asemanseutu. Keskustan pohjoispuolella ovat Kirkonmäen ja Räisälän asuinalueet. Koillispuolella sijaitsee Ahmon, itäpuolella Siilinpään ja kaakossa Viinamäen asuinalueet. Lounaassa ja lännessä keskustaa ympäröi Tarinaharjun ja Patakukkulan luontoalue. == Kaupallisia palveluja == Siilinjärven keskustan palveluita ovat muun muassa K-Supermarket, Tokmanni, K-Rauta, S-market, Lidl, R-kioski, Kotipizza, Alko, Intersport, Halpa-halli, Rolls ja Kirjakauppa Info. Keskustassa sijaitsee myös esimerkiksi useita pankkeja, kuntosaleja, kahviloita ja pizzerioita sekä Siilinjärven Apteekki. == Lähteet == Luokka:Siilinjärven kylät ja alueet Luokka:Siilinjärven taajamat
Union Square Ventures

Union Square Ventures on yhdysvaltalainen pääomasijoitusyhtiö, joka toimii venture capital -rahoittajana varhaisen vaiheen yrityksille. ==Osakkaat== Union Square Venturesilla on kolme partneria: Fred Wilson, Brad Burnham ja Albert Wenger. Yritys on tunnettu erityisesti Fred Wilsonin pitämästä suositusta blogista, joka on saavuttanut alalla mielipidevaikuttajan aseman. Sillä on myös keskeinen asema uusien sijoituskohteiden löytämisessä. ==Sijoituksia== *Delicious *Disqus *Etsy *FeedBurner *Heyzap *Indeed.com *Twitter *Tumblr *Zemanta *Zynga ==Lähteet== ==Aiheesta muualla== *Yrityksen nettisivut *Fred Wilsonin blogi avc.com Luokka:Yhdysvaltalaiset pääomasijoitusyhtiöt
Public Broadcasting Service

Public Broadcasting Service (PBS) on yhdysvaltalainen julkisen palvelun televisioverkko. PBS perustettiin 3. marraskuuta 1969, ja sen verkko aloitti toimintansa 5. lokakuuta 1970, jolloin se korvasi National Educational Televisionin. Verkon omistavat sen jäsenasemat, joita on noin 350. Asemat vastaavat verkon rahoituksesta yhdessä Corporation for Public Broadcastingin kanssa, joka puolestaan saa rahoituksensa Yhdysvaltain liittovaltiolta. PBS:ää seuraa viikoittain noin 65 miljoonaa katselijaa. National Educational Television (NET) oli PBS:n edeltäjä julkisen palvelun televisioverkkona, ja se toimi vuosina 1952–1970. NET aloitti toimintansa 4. marraskuuta 1952, ja toiminta kesti 4. lokakuuta 1970 asti. Julkisen palvelun radiotoiminnasta Yhdysvalloissa vastaa National Public Radio. == Lähteet == ==Aiheesta muualla== * Public Broadcasting Servicen kotisivut Luokka:Yhdysvaltalaiset televisioverkot Luokka:Vuonna 1970 perustetut televisiokanavat Luokka:Julkisen palvelun mediayhtiöt
Alouette

Alouette (ranskaa, ) on ranskalainen kansanlaulu, jonka sanat viittaavat metsästyssaaliina saadun leivosen kynimiseen. Siinä mielessä kyseessä lienee alun perin työlaulu. Laulua on laulettu lastenlauluna ympäri maailmaa. Sen on suomentanut ainakin nimimerkki R. R. R.. Pukkila - Rautio: Musiikkia oppimaan, Fazer, 2. painos, Helsinki s. 228, 1958 Suomessa on etenkin partiolaisten parissa laulettu myös "Aaluette"-nimistä vuorolaulua, jossa lauletaan muun muassa "aaluette" ja "pikepikepusse". Sillä ei nimensä lisäksi ole kuitenkaan mitään tekemistä ranskalaisen laulun kanssa. Laulua pidetään ensisijaisesti ranskalaiseen kulttuuriin kytkeytyvänä, mutta kanadanranskalaiset ovat pitäneet sitä tunnusmelodianaan. Laulu sopii sikäli hyvin työlauluksi, että se on yksitoikkoinen, mutta hereillä pitävä ja sen säkeistöt pitenevät sitä mukaa kuin lauluun tulee uusia kohteita, josta höyheniä nykitään. Canadian Encyclopedia: Alouette! (englanniksi) Laulun sanat ovat kutakuinkin yksinkertaiset: :Alouette, gentille Alouette ::Kiuru, pikku leivonen, :Alouette, je te plumerai ::Leivonen, sinut minä kynin. :Je te plumerai la tête ::Kynin pääsi :(Je te plumerai la tête) ::(Kynin pääsi) :Et la tête ::Ja pääsi :(Et la tête) ::(Ja pääsi) :Alouette ::Leivonen :(Alouette) ::(Leivonen) :O-o-o-oh Seuraavassa säkeistössä tulee mukaan nokka :Alouette, gentille Alouette :Alouette, je te plumerai :Je te plumerai le bec ::Kynin nokkasi :(Je te plumerai le bec) :Et le bec :(Et le bec) :Et la tête :(Et la tête) :Alouette :(Alouette) :O-o-o-oh Mutta myös edelliset osat säilyvät säkeistössä. Jatkoa seuraa: :Et le cou ::Kaulasi :Et le dos ::Selkäsi :Et les ailes ::Siipesi :Et les pattes ::Jalkasi :Et la queue ::Pyrstösi :Et le coeur ::Sydämesi :Et les poumons ::Keuhkosi :Et le cerveau ::Aivosi == Muita leivoslauluja == Leivosesta kertovia lauluja ovat muun muassa * Josef Haydn: Leivolle Pukkila - Rautio: Musiikkia oppimaan, Fazer, 2. painos, Helsinki s. 193, 1958 * Miks leivo lennät Suomehen * Taas leivoset ilmassa leikkiä lyö * Mihail Glinka: LeivonenYoutubessa Mili Balakirevin pianosovituksena] * Grigoraș Dinicu ym. kansallisen aiheen pohjalta: CiocirliaSlovakianromanien esitys viuluin, symbaalein ja oboein kakofonisesti äänitettynä liveversiona Youtubessa == Lähteet == Luokka:Lastenlaulut Luokka:Työlaulut Luokka:Ranskan musiikki Luokka:Kanadalaiset musiikkikappaleet